Ericu950/Stoicheia-meter-silver huggingface dataset:
εὐκόλως διδάχθητι , ὦ ἄνθρωπε ·
τὰ γὰρ ἐν τῇ ἐρήμῳ πάλαι ὑπὸ Μωϋσέως περὶ τὴν σκηνὴν γεγενημένα τύποι καὶ εἰκόνες τῶν πνευματικῶν ἐτελοῦντο μυστηρίων , ἵνα ἐλθούσης ἐπ ἐσχάτων τῆς ἀληθείας ἐν Χριστῷ , ταῦτα πεπληρωμένα νοῆσαι δυνηθῇς .
καὶ ποιήσεις τὴν κιβωτὸν ἐκ ξύλων ἀσήπτων , καὶ καταχρυ σώσεις αὐτὴν χρυσίῳ καθαρῷ ἔσωθεν καὶ ἔξωθεν , καὶ ποιήσεις τὸ μῆκος αὐτῆς δύο πήχεων καὶ ἡμίσεως καὶ τὸ εὖρος αὐτῆς πήχεως καὶ ἡμίσεως καὶ τὸ ὕψος αὐτῆς πήχεως καὶ ἥμισυ 0 ·
ὅπερ συναγό μενον τὸ μέτρον ποιεῖ πήχεις πέντε ἥμισυ , ἵνα δειχθῇ τὰ πεντακισ χίλια πεντακόσια ἔτη , ἐν ᾧ χρόνῳ παρὼν ὁ σωτὴρ ἐκ τῆς παρθένου τὴν κιβωτόν , τὸ ἴδιον σῶμα , ἐν τῷ κόσμῳ προσήνεγκεν  ἐν  χρυσίῳ καθαρῷ κεχρυσωμένην , ἔνδοθεν μὲν τῷ λόγῳ , ἔξωθεν δὲ τῷ πνεύματι τῷ ἁγίῳ , ὥστε ἀποδέδεικται ἡ ἀλήθεια καὶ πεφανέρωται ἡ κιβωτός .
ἀπὸ γενέσεως οὖν Χριστοῦ δεῖ ψηφίζειν πεντακόσια ἔτη τὰ ἐπίλοιπα εἰς συμπλήρωσιν τῶν ἑξακισχιλίων ἐτῶν , καὶ οὕτως ἔσται τὸ τέλος .
ὅτι δὲ πέμπτῳ καὶ ἡμίσει καιρῷ παρῆν ὁ σωτὴρ ἐν τῷ κόσμῳ φέρων τὴν ἄσηπτον κιβωτόν , τὸ ἴδιον σῶμα , λέγει ὁ Ἰωάννης ἦν δὲ ὥρα ἕκτη , ἵνα τὸ ἥμισυ τῆς ἡμέρας ἐπιδείξῃ , ἡμέρα δὲ κυρίου χίλια ἔτη 0 ·
τούτων οὖν τὸ ἥμισυ γίνεται πεντακόσια .
οὐ γὰρ ἐνεδέχετο τάχιον αὐτὸν παρεῖναι ·
ἔτι γὰρ βάρος νόμου ἦν , οὐ δ αὖ ἕκτης πεπληρωμένης ·
κλείεται γὰρ τὸ λουτρόν ·
ἀλλὰ πέμπτης καὶ ἡμισείας , ἵνα ἐν τῷ ἐπιλοίπῳ ἡμίσει χρόνῳ εἰς πάντα τὸν κόσμον τὸ εὐαγγέλιον κηρυχθῇ καὶ πληρωθείσης τῆς ἕκτης ἡμέρας παύσῃ τὸν νῦν βίον 0 .
ἐπειδὴ γὰρ οἱ μὲν Πέρσαι διεκράτησαν βασιλεύοντες ἔτη διακόσια τριάκοντα , καὶ μετὰ τούτους οἱ Ἕλληνες ἅτε δὴ ἐνδοξό τεροι ὑπάρχοντες  ἐπὶ  ἔτη τριακόσια , ἐξ ἀνάγκης δεῖ τὸ τέταρτον θηρίον ὡς ἰσχυρὸν καὶ μεῖζον πάντων τῶν ἔμπροσθεν αὐτοῦ γενο μένων βασιλεῦσαι ἔτη πεντακόσια , ὧν καιρῶν συμπληρουμένων καὶ τῶν δέκα κεράτων ἐπ ἐσχάτων ἐξ αὐτοῦ ἐγειρομένων , ἀναφανήσεται ἐν αὐτοῖς ὁ ἀντίχριστος , περὶ οὗ ἔμπροσθεν λόγον ἐποιησάμεθα 0 .
τούτου πολεμοῦντος  τότε  καὶ διώκοντος τοὺς ἁγίους , τότε δεῖ προσδοκᾶν ἀπ οὐρανῶν τὴν ἐπιφάνειαν τοῦ κυρίου , ἵνα ὁ βασιλεὺς τῶν βασιλέων φανερῶς πᾶσιν ἐπιδειχθῇ καὶ ὁ κριτὴς τῶν κριτῶν μετὰ παρρησίας  καὶ δόξης  ἐρχόμενος σημανθῇ .
ὅσα γὰρ ἤδη παρὰ θεοῦ προωρίσθη γενέσθαι , καὶ ἀπὸ τῶν προφητῶν προκεκήρυκται , ταῦτα οὕτως καιροῖς ἰδίοις πληρωθήσεται .
παυσάμενος οὖν ὁ προφήτης τοῦ προκειμένου , ἐκδιδάξας ἡμᾶς μετὰ πάσης ἀκριβείας τῶν ἐσομένων τὴν ἀσφάλειαν , μετέβη πάλιν ἐπὶ  τε  τὴν τῶν Περσῶν καὶ Ἑλλήνων βασιλείαν , ἑτέραν ὅρασιν ἡμῖν διηγούμενος , ἥτις ἐγένετο καὶ ἐπληρώθη ἐν τοῖς ἰδίοις καιροῖς , ὅπως ἐν τούτῳ πιστοὺς ἡμᾶς καταρτίσας καὶ πρὸς τὰ μέλλοντα γίνεσθαι πιστοτέρους τῷ θεῷ παραστῆσαι δυνηθῆ .
ἐν ἔτει τρίτῳ τῆς βασιλείας Βαλτάσαρ τοῦ βασιλέως , ὅρασις ὤφθη πρός με , ἐγὼ Δανιήλ μετὰ τὴν ὀφθεῖσάν μοι τὴν ἀρχήν 0 .
καὶ ἤμην ἐν Σούσοις τῇ βάρει , ἥ ἐστιν ἐν χώρᾳ Αἰλάμ , καὶ ἤμην ἐπὶ τοῦ Οὐβάλ .
καὶ ἦρα τοὺς ὀφθαλμούς μου καὶ εἶδον , καὶ ἰδοὺ κριὸς εἷς ἑστηκὼς ἐπὶ τοῦ Οὐβάλ , καὶ αὐτῷ κέρατα ὑψηλά , καὶ τὸ ἕτερον ὑψηλότερον τοῦ ἑτέρου , καὶ τὸ ὑψηλὸν ἀνέβαινεν ἐπ ἐσχάτων 0 .
καὶ  εἶδον τὸν κριὸν κερατίζοντα κατὰ θάλασσαν καὶ βορρᾶν καὶ νότον ·
καὶ πάντα τὰ θηρία οὐ στήσονται ἐνώπιον αὐτοῦ , καὶ οὐκ ἦν ὁ ἐξαιρούμενος ἐκ χειρὸς αὐτοῦ ·
καὶ ἐποίησεν κατὰ τὸ θέλημα αὐτοῦ καὶ ἐμεγαλύνθη .
καὶ ἐγὼ ἤμην συνίων , καὶ ἰδοὺ τράγος αἰγῶν ἤρχετο ἀπὸ λιβὸς ἐπὶ πρόσωπον πάσης τῆς γῆς , καὶ τῷ τράγῳ κέρας ἀνὰ μέσον τῶν ὀφθαλμῶν , καὶ ἦλθεν ἕως τοῦ κριοῦ τοῦ τὰ κέρατα ἔχοντος , οὗ εἶδον ἑστὼς ἐνώπιον τοῦ Οὐβάλ , καὶ ἔδραμεν πρὸς αὐτὸν ἐν ὁρμῇ τῆς ἰσχύος αὐτοῦ 0 .
καὶ εἶδον αὐτὸν φθάνοντα ἕως τοῦ κριοῦ , καὶ ἐξηγριώθη πρὸς αὐτὸν καὶ ἔπαισεν τὸν κριόν , καὶ συνέτριψεν ἀμφότερα τὰ κέρατα αὐτοῦ , καὶ οὐκ ἦν ἰσχὺς τῷ κριῷ τοῦ στῆναι ἐνώπιον αὐτοῦ ·
καὶ ἔρριψεν αὐτὸν ἐπὶ τὴν γῆν καὶ συνεπάτησεν αὐτόν , καὶ οὐκ ἦν ὁ ἐξαιρούμενος τὸν κριὸν ἐκ χειρὸς αὐτοῦ .
καὶ ὁ τράγος τῶν αἰγῶν ἐμεγαλύνθη ἕως σφόδρα , καὶ ἐν τῷ ἰσχῦσαι αὐτὸν συνετρίβη τὸ κέρας αὐτοῦ τὸ μέγα , καὶ ἀνέβη τέσσαρα κέρατα ὑποκάτω αὐτοῦ εἰς τοὺς τέσσαρας ἀνέμους τοῦ οὐρανοῦ .
καὶ ἐκ τοῦ ἑνὸς αὐτῶν ἐξῆλθεν κέρας ἓν ἰσχυρὸν καὶ ἐμεγαλύνθη περισσῶς πρὸς τὸν νότον καὶ πρὸς τὴν δύναμιν ·
καὶ  ἐμεγαλύνθη ἕως τῆς δυνά μεως τοῦ οὐρανοῦ ·
καὶ ἔπεσεν ἐπὶ τὴν γῆν ἀπὸ τῆς δυνάμεως καὶ ἀπὸ τῶν ἄστρων καὶ συνεπάτησεν αὐτά .
καὶ ἕως ὁ ἀρχιστράτηγος ῥύσηται τὴν αἰχμαλωσίαν , καὶ δι αὐτὸν θυσία ἐταράχθη καὶ ἐγενήθη καὶ κατευοδώθη αὐτῷ , καὶ τὸ ἅγιον ἐρημωθήσεται ·
καὶ ἐδόθη ἐπὶ τὴν θυσίαν ἁμαρτία , καὶ ἐρρίφη χαμαὶ ἡ δικαιοσύνη , καὶ ἐποίησεν καὶ κατευοδώθη .
καὶ ἤκουσα ἑνὸς ἁγίου λαλοῦντος , καὶ εἶπεν εἷς ἅγιος τῷ φελμουνὶ τῷ λαλοῦντι ·
ἕως πότε ἡ ὅρασις στήσεται ,  καὶ  ἡ θυσία ἀρθεῖσα καὶ ἡ ἁμαρτία ἐρημώσεως ἡ δοθεῖσα καὶ τὸ ἅγιον καὶ ἡ δύναμις συμπατηθήσεται ;
ἕως ἑσπέρας καὶ πρωὶ ἡμέραι χίλιαι τριακόσιαι , καὶ ἀρθήσεται τὸ ἅγιον 0 .
ὅσα μὲν οὖν ἐν τῇ πρώτῃ ὁράσει διηγήσατο , ταῦτα πάλιν ἐκ δευτέρου ἄνωθεν ἐπεξηγεῖται πρὸς οἰκοδομὴν τῶν πιστευόντων .
τὸν γὰρ κριὸν τὸν κερατίζοντα κατὰ θάλασσαν καὶ βορρᾶν καὶ νότον Δαρεῖον λέγει τὸν βασιλέα τῶν Περσῶν , ὃς περιεγένετο πάντων τῶν ἐθνῶν ·
πάντα γάρ , φησίν , τὰ θηρία οὐ στήσονται ἐνώπιον αὐτοῦ .
τὸν δὲ τράγον τῶν αἰγῶν τὸν ἐρχόμενον ἀπὸ λιβὸς Ἀλέξανδρον λέγει τὸν Μακεδόνα τὸν βασιλέα τῶν Ἑλλήνων .
τὸ οὖν ἐλθεῖν τὸν τράγον πρὸς τὸν κριὸν καὶ ἀγριωθῆναι πρὸς αὐτὸν καὶ τύψαι αὐτὸν ἐπὶ τὸ πρόσωπον καὶ συντρῖψαι καὶ ῥῖψαι αὐτὸν ἐπὶ τὴν γῆν καὶ καταπατῆσαι , τοῦτο σημαίνει , ὅπερ καὶ ἐγένετο ·
συνάψας γὰρ πόλεμον πρὸς τὸν Δαρεῖον ὁ Ἀλέξανδρος , ἴσχυσεν κατ αὐτοῦ καὶ περιεγένετο πάσης τῆς δυνάμεως αὐτοῦ , ἀνελὼν καὶ καταπατή σας τὸ στρατόπεδον αὐτοῦ .
ἔπειτα μετὰ τὸ ὑψωθῆναι τὸν τράγον τῶν αἰγῶν συνετρίβη τὸ κέρας αὐτοῦ τὸ μέγα καὶ ἀνέβη τέσσαρα κέρατα ὑποκάτω αὐτοῦ εἰς τοὺς τέσσαρας ἀνέμους τοῦ οὐρανοῦ .
κρατήσας γὰρ ὁ Ἀλέξανδρος πάσης τῆς γῆς Περσίδος καὶ ὑποτάξας αὐτούς , ὕστερον τελευτᾷ , διελὼν τὴν βασιλείαν αὐτοῦ εἰς τέσσαρας ἀρχάς , ὡς ἐπάνω δέδεικται , τουτ έστιν Σελεύκῳ , Δημητρίῳ , Πτολεμαίῳ καὶ Φιλίππῳ , ἐξ ὧν ὑψώθη κέρας ἓν καὶ ἐμεγαλύνθη ἕως τῆς δυνά μεως τοῦ οὐρανοῦ .
καὶ δι αὐτὸν θυσία , φησίν , ἐταράχθη καὶ ἐρρίφη χαμαὶ ἡ δικαιοσύνη .
γεγένηται γὰρ Ἀντίοχος ὁ ἐπικληθεὶς Ἐπιφανής , ὢν ἐκ τοῦ γένους Ἀλεξάνδρου , βασιλεύς ·
βασιλεύσας δὲ τῆς Συρίας καὶ διαλαβὼν ὑφ ἑαυτὸν πᾶσαν τὴν Αἴγυπτον ὕστερον ἀνέβη ἐπὶ Ἱερουσαλήμ , καὶ εἰσῆλθεν εἰς τὸ ἁγίασμα καὶ ἔλαβεν πάντας τοὺς θησαυροὺς τοὺς ἐν οἴκῳ κυρίου καὶ τὴν λυχνίαν τὴν χρυσῆν καὶ τὴν τράπεζαν καὶ τὸ θυσιαστήριον , καὶ ἐποίησεν μεγάλην φονοκτονίαν ἐν τῇ γῇ καὶ ἐλάλησεν ὑπέρογκα ῥήματα καὶ ἐκώλυσεν θυσίαν καὶ προσφοράν , καὶ ᾠκοδόμησεν τεμένη καὶ εἰδώλια κατὰ τὴν πόλιν , καὶ ἔθυσαν ὕεια καὶ κτήνη κοινά , ἵνα πληρωθῇ τὸ εἰρημένον ὑπὸ τοῦ προφήτου ·
καὶ δι αὐτὸν θυσία ἐταράχθη , καὶ ἐρρίφη χαμαὶ ἡ δικαιοσύνη καὶ τὸ ἅγιον καὶ ἡ δύναμις συμπατηθήσεται , ἕως ἑσπέρας καὶ πρωὶ ἡμέραι χίλιαι τρια κόσιαι .
συνέβη γὰρ κατ ἐκεῖνον τὸν καιρὸν τρία ἥμισυ ἔτη ἔρημον διαμεῖναι τὸ ἁγίασμα , ὡς πληρωθῆναι ἡμέρας χιλίας τρια κοσίας , μέχρις οὗ ἀναστὰς Ἰούδας ὁ Μακκαβαῖος μετὰ τὴν τελευτὴν Ματταθίου τοῦ πατρὸς αὐτοῦ ἀντέστη αὐτῷ καὶ ἐξέκοψεν τὰς παρεμβολὰς Ἀντιόχου καὶ ἠλευθέρωσε τὴν πόλιν καὶ ἀνεκτήσαντο τὰ ἅγια , καὶ ἀνεκαίνισαν αὐτὰ ποιήσαντες ἅπαντα κατὰ τὸν νόμον .
ὅτι δὲ ἀληθῆ ταῦτα γεγένηται , καθὼς εἴρηται , αὐτὸς Δανιήλ μαρτυρεῖ .
καὶ ἐγένετο ἐν τῷ ἰδεῖν με τὴν ὅρασιν καὶ ἐζήτουν σύνεσιν καὶ ἰδοὺ ἔστη ἐνώπιόν μου ὡς ὅρασις ἀνδρός , καὶ ἤκουσα φωνὴν ἀνδρὸς ἀνὰ μέσον τοῦ Οὐβάλ , καὶ ἐκάλεσεν καὶ εἶπεν 0 ·
γαβριὴλ συνέτισον ἐκεῖνον τὴν ὅρασιν ·
καὶ ἦλθεν καὶ ἔστη ἐχόμενος τῆς στάσεώς μου , καὶ ἐν τῷ ἐλθεῖν αὐτὸν ἐθαμβή θην καὶ πίπτω ἐπὶ πρόσωπόν μου , καὶ εἶπεν πρός με ·
σύνες , υἱὲ ἀνθρώπου ·
ἔστι γὰρ εἰς καιροῦ πέρας ἡ ὅρασις .
καὶ ἐν τῷ λαλεῖν αὐτὸν μετ ἐμοῦ ἐθαμβήθην καὶ πίπτω ἐπὶ πρόσωπόν μου ἐπὶ τὴν γῆν , καὶ ἥψατό μου καὶ ἔστησέ με ἐπὶ τοὺς πόδας μου καὶ εἶπεν ·
ἰδοὺ ἐγὼ γνωρίζω σοι τὰ ἐσόμενα ἐπ ἐσχάτων τῆς ὀργῆς ·
ὁ κριός , ὃν εἶδες , ὁ ἔχων τὰ κέρατα , βασι λεὺς Περσῶν καὶ Μήδων ἐστίν ·
καὶ ὁ τράγος τῶν αἰγῶν βασιλεὺς Ἑλλήνων ἐστίν ·
καὶ τὸ κέρας τὸ μέγα ὃ ἦν ἀνὰ μέσον τῶν ὀφθαλμῶν αὐτοῦ αὐτός ἐστιν ὁ βασιλεὺς ὁ πρῶτος .
καὶ τοῦ συντριβέντος , οὗ ἔστησαν ὑποκάτω κέρατα τέσσαρα , τέσσαρες βασιλεῖς ἐκ τοῦ ἔθνους αὐτοῦ ἀναστήσονται καὶ οὐκ ἐν τῇ ἰσχύϊ αὐτοῦ .
καὶ ἐπ ἐσχάτων τῆς βασιλείας αὐτῶν πληρουμένων τῶν ἁμαρτιῶν αὐτῶν ἀναστήσεται βασιλεὺς ἀναιδὴς προσώπῳ καὶ συνίων προβλήματα , καὶ κραταιὰ ἡ ἰσχὺς αὐτοῦ  καὶ οὐκ ἐν τῇ ἰσχύϊ αὐτοῦ  καὶ θαυμαστὰ διαφθερεῖ καὶ κατευθυνεῖ καὶ ποιήσει , καὶ διαφθερεῖ ἰσχυροὺς καὶ λαὸν ἅγιον , καὶ ὁ ζυγὸς τοῦ κλοιοῦ αὐτοῦ κατευθυνεῖ 0 .
δόλος ἐν χειρὶ αὐτοῦ , καὶ ἐν καρδίᾳ αὐτοῦ μεγαλυνθήσεται , καὶ δόλῳ διαφθερεῖ πολλοὺς καὶ ἐπὶ ἀπωλείᾳ πολλῶν στήσεται καὶ ὡς ὠὰ χειρὶ συντρίψει 0 .
καὶ ἡ ὅρασις τῆς ἑσπέρας καὶ τῆς πρωίας τῆς ῥηθείσης ἀληθής ἐστιν ·
καὶ σὺ σφράγισον τὴν ὅρασιν , ὅτι εἰς ἡμέρας πολλάς 0 .
καὶ ἐγὼ Δανιήλ ἐκοιμήθην καὶ ἐμαλακίσθην , καὶ ἀνέστην καὶ ἐποίουν τὰ ἔργα τοῦ βασιλέως , καὶ ἐθαύμαζον τὴν ὅρασιν καὶ οὐκ ἦν ὁ συνίων .
ἐπειδὴ οὖν καὶ ὁ ἄγγελος Γαβριὴλ καθὼς ὑφ ἡμῶν νενόηται οὕτως ταῦτα διηγήσατο τῷ προφήτῃ , καθὼς καὶ ἐγένετο καὶ ἐν τοῖς σαφῶς πάντα ἀναγέγραπται , ἴδωμεν  καὶ  ἐν ταῖς ἑβδομάσιν τί λέγει .
οὗτως γὰρ ἀναγνοὺς τὴν , ἐν ᾗ γέγραπται ἑβδομήκοντα ἔτη ἔρημον ἔσεσθαι τὸ ἁγίασμα , ἐν νηστείαις καὶ δεήσεσιν ἐξομολογούμενος ἱκέτευεν , τάχιον ἐπιστρέψαι τὸν λαὸν ἐκ τῆς αἰχμαλωσίας εἰς τὴν Ἱερουσαλὴμ πόλιν .
οὕτως οὖν διηγούμενος λέγει ·
ἐν τῷ πρώτῳ ἔτει Δαρείου τοῦ υἱοῦ Ἀσουήρου ἀπὸ τοῦ σπέρματος τῶν Μήδων , ὃς ἐβασίλευσεν ἐπὶ τὴν βασιλείαν τῶν Χαλδαίων , ἐγὼ Δανιήλ συνῆκα ἐν ταῖς βίβλοις τὸν ἀριθμὸν τῶν ἐτῶν , ὡς ἐγενήθη λόγος κυρίου πρὸς Ἱερεμίαν τὸν προφήτην εἰς συμπλήρωσιν ἐρημώσεως Ἱερουσαλὴμ ἑβ δομήκοντα ἔτη .
καὶ ἔδωκα τὸ πρόσωπόν μου πρὸς κύριον τὸν θεόν μου , ‹ τοῦ ἐκζητῆσαι προσευχὴν καὶ δεήσεις ἐν νηστείαις καὶ σάκκῳ ·
καὶ προσηυξάμην πρὸς κύριον τὸν θεόν μου › καὶ ἐξωμολογησάμην καὶ εἶπα ·
κύριε , ὁ θεὸς ὁ μέγας καὶ θαυμαστός , ὁ φυλάσσων τὴν διαθήκην σου καὶ τὸ ἔλεος τοῖς ἀγαπῶσίν σε καὶ τοῖς φυλάσσουσιν τὰς ἐντολάς σου , ἡμάρτομεν , ἠδικήσαμεν , ἠνομήσαμεν , καὶ ἀπέστη μεν καὶ ἐξεκλίναμεν ἀπὸ τῶν ἐντολῶν σου καὶ ἀπὸ τῶν κριμάτων σου , καὶ οὐκ εἰσηκούσαμεν τῶν δούλων σου τῶν προφητῶν , οἳ ἐλάλουν ἐν τῷ ὀνόματί σου πρὸς τοὺς βασιλεῖς ἡμῶν καὶ  τοὺς  ἄρχοντας ἡμῶν καὶ πατέρας ἡμῶν καὶ πάντα τὸν λαὸν τῆς γῆς .
σοὶ δέ , κύριε , ἡ δικαιοσύνη καὶ ἡμῖν ἡ αἰσχύνη τοῦ προσώπου , ὡς ἡ ἡμέρα αὕτη ἀνδρὶ Ἰούδα καὶ τοῖς κατοικοῦσιν Ἱερουσαλήμ 0 .
ταῦτα μὲν οὖν ἐκ προσώπου τοῦ λαοῦ ἐξομολογούμενος διηγεῖται , ἀναγγέλων τὰ τοῦ λαοῦ καὶ τὰ τῶν πατέρων αὐτῶν ἁμαρ τήματα , οἳ οὐκ ἤκουον τῶν δούλων αὐτοῦ τῶν προφητῶν , οἳ ἐπέμ ποντο πρὸς αὐτοὺς λαλεῖν ἐν τῷ ὀνόματι τοῦ κυρίου .
καὶ διεξ αγγέλλοντος αὐτοῦ πᾶσαν τὴν δέησιν ἐν ταπεινοφροσύνῃ καὶ νηστεί αις καὶ σάκκῳ , ἐξαπεστάλη πρὸς αὐτὸν ὁ ἄγγελος Γαβριήλ , ὅπως αὐτὸν συνετίσῃ πρὸς τὰ ὑπ αὐτοῦ ζητούμενα .
φησὶν γὰρ Δανιήλ οὕτως ·
καὶ ἔτι μου λαλοῦντος καὶ προσευχομένου καὶ ἐξαγορεύοντος τὰς ἁμαρτίας μου καὶ τὰς ἁμαρτίας τοῦ λαοῦ μου καὶ ῥιπτοῦντος τὸν ἔλεόν μου ἐναντίον κυρίου τοῦ θεοῦ μου περὶ τοῦ ὄρους τοῦ ἁγίου , καὶ ἔτι μου λαλοῦντος ἐν τῇ προσευχῇ , καὶ ἰδοὺ ὁ ἀνὴρ Γαβριήλ , ὃν εἶδον ἐν τῇ ὁράσει ἐν τῇ ἀρχῇ , πετόμενος , καὶ ἥψατό μου ὡσεὶ ὥραν θυσίας ἑσπερινῆς καὶ συνέτισέν με καὶ ἐλάλησεν μετ  ἐμοῦ καὶ εἶπεν 0 ·
δανιήλ , νῦν ἐξῆλθον συμβιβάσαι σε σύνεσιν ·
ἐν ἀρχῇ τῆς δεήσεώς σου ἐξῆλθεν λόγος , καὶ ἐγὼ ἦλθον τοῦ ἀναγγεῖλαί σοι , ὅτι ἀνὴρ ἐπιθυμιῶν σὺ εἶ .
ὅρα πῶς ὁ προφήτης τὴν ὀξύτητα τῶν ἀγγέλων πετεινῷ πτερωτῷ ὡμοίωσεν διὰ τὸ κοῦφον καὶ ἐλαφρὸν τῶν ἀγγέλων , οἵτινές εἰσιν πνεύματα πετόμενα ταχέως , πρὸς τὰ κελευόμενα ὑπακού οντα , ὡς Σολομὼν λέγει ·
μὴ καταράσῃ ἐν ταμείῳ σου βασιλέα , μή ποτε πετεινὸν πτερωτὸν ἀποίσει τοὺς λόγους σου πρὸς αὐτόν .
φησὶν οὖν πρὸς αὐτὸν Γαβριὴλ  ὁ ἄγγελος  οὕτως ·
ἀφ  ἧς ἡμέρας ἔδωκας τὸ πρόσωπόν σου ταπεινωθῆναι πρὸ προσώπου κυρίου τοῦ θεοῦ σου εἰσηκούσθη ἡ δέησίς σου καὶ ἀπεστάλην ἐγὼ συνετίσαι σε , ἵνα μὴ πρὸ καιροῦ καιρὸν ἐπιζητῇς ·
ἀνὴρ γὰρ ἐπιθυμιῶν σὺ εἶ ·
ταῦτα γὰρ ἰδεῖν ἐπιθυμεῖς , ἅπερ μέλλεις δι ἐμοῦ διακονεῖσθαι ·
καιρῷ δὲ ἰδίῳ ταῦτα πληρωθήσεται .
καὶ ἐπήνεγκεν λέγων ·
ἑβδομήκοντα ἑβδομάδες συνετμήθησαν ἐπὶ τὸν λαόν σου καὶ ἐπὶ τὴν πόλιν τὴν ἁγίαν τοῦ συντελεσθῆναι ἁμαρτίας καὶ τοῦ σφραγίσαι ἁμαρτίας καὶ τοῦ ἀπαλεῖψαι ἀδικίας καὶ τοῦ ἐξιλάσασθαι ἀνομίας καὶ τοῦ ἀγα γεῖν δικαιοσύνην αἰώνιον καὶ τοῦ σφραγίσαι ὅρασιν καὶ προφήτην καὶ τοῦ χρῖσαι ἅγιον ἁγίων ·
καὶ γνώσῃ καὶ συνήσεις ἀπὸ ἐξόδου λόγων τοῦ ἀποκριθῆναι καὶ τοῦ οἰκοδομῆσαι Ἱερουσαλὴμ ἕως χριστοῦ ἡγουμένου ἑβδομάδες ἑπτὰ καὶ ἑβδομάδες ἑξήκοντα δύο .
ἑβδομή κοντα οὖν ἑβδομάδας ὀνομάσας διεῖλεν αὐτὰς εἰς δύο , ἵνα μᾶλλον νοηθῇ τὸ ὑπ αὐτοῦ πρὸς τὸν προφήτην λαλούμενον .
ἕως χριστοῦ ἡγουμένου ἑβδομάδες ἑπτά , ἅ ἐστιν ἔτη τεσσα ράκοντα ἐννέα 0 ·
εἰκοστῷ γὰρ καὶ πρώτῳ ἔτει θεωρεῖ ταῦτα ἐν Βαβυλῶνι Δανιήλ .
τῶν οὖν τεσσαράκοντα ἐννέα ἐτῶν πρὸς τῷ εἰκοστῷ πρώτῳ ἔτει ψηφιζομένων , πληροῦνται ἑβδομήκοντα ἔτη , ἅπερ εἴρηκεν ὁ μακάριος  προφήτης  Ἱερεμίας , ὅτι ἑβδομήκοντα ἔτη ἔσται ἔρημον τὸ ἁγίασμα ἀπὸ τῆς αἰχμαλωσίας τῆς γενομένης αὐτοῖς ἐπὶ Ναβουχοδονόσορ , καὶ μετὰ ταῦτα ἐπιστρέψει ὁ λαός , καὶ προσενεχθήσεται θυσία καὶ προσφορὰ χριστοῦ ἡγουμένουαὐτῶν .
χριστοῦ δὲ τίνος λέγει , ἀλλ ἢ Ἰησοῦ τοῦ Ἰωσεδέκ , ὃς ὑπέστρεψεν ἅμα τῷ λαῷ τότε , καὶ ἑβδομηκοστῷ ἔτει οἰκοδομηθέντος τοῦ ἁγιάσ ματος προσήνεγκεν θυσίαν κατὰ τὸν νόμον ;
πάντες γὰρ οἱ βασι λεῖς καὶ οἱ ἱερεῖς χριστοὶ προσηγορεύοντο διὰ τὸ χρίεσθαι αὐτοὺς τῷ ἐλαίῳ τῷ ἁγίῳ , ὃ ἐσκεύασεν πάλαι Μωϋσῆς .
οὗτοι οὖν τὸ κύριον ὄνομα ἔφερον μεθ ἑαυτῶν τὸν τύπον προμηνύοντες καὶ τὴν εἰκόνα προφαίνοντες , ἕως οὗ ὁ ἀπ οὐρανῶν τέλειος βασιλεὺς καὶ ἱερεὺς Χριστὸς παρεγένετο , ὃ μόνος τὸ θέλημα τοῦ πατρὸς ἐποίησεν , ὡς ἐν ταῖς γέγραπται ·
καὶ ἀναστήσω ἐμαυτῷ ἱερέα πιστόν , ὃς ποιήσει πάντα κατὰ τὴν καρδίαν μου .
ἵνα οὖν ἐπιδείξῃ τὸν χρόνον πότε μέλλει παραγίνεσθαι , ὃν ἐπεθύμει ὁ μακάριος Δανιήλ ἰδεῖν , λέγει ·
καὶ μετὰ τὰς ἑπτὰ ἑβδομάδας ἄλλαι ἑβδομάδες ἑξήκοντα δύο , αἳ περιέχουσιν χρόνον ἐτῶν τετρακοσίων τριάκοντα τεσσάρων 0 .
μετὰ γὰρ τὸ ἐπιστρέψαι τὸν λαὸν ἐκ Βαβυλῶνος ἡγουμένου αὐτῶν Ἰησοῦ τοῦ Ἰωσεδὲκ καὶ Ἔσδρα τοῦ γραμματέως καὶ Ζοροβάβελ τοῦ Σαλαθιήλ , ὄντος ἐκ φυλῆς Ἰούδα , τετρακόσια τριάκοντα τέσσαρα ἔτη γεγένηται , ἕως τῆς παρουσίας τοῦ Χριστοῦ , ἵνα ὁ ἱερεὺς τῶν ἱερέων ἐν κόσμῳ φανῇ καὶ ὁ αἴρων τὰς ἁμαρτίας τοῦ κόσμου φανερῶς ἐπιδειχθῇ , ὡς Ἰωάννης περὶ αὐτοῦ λέγει ·
ὁμοίως δὲ καὶ Γαβριὴλ λέγει , καὶ τοῦ ἀπαλεῖψαι ἀδικίας καὶ τοῦ ἐξιλάσασθαι ἁμαρτίας .
τίς δὲ ἀπήλειψεν τὰς ἀδικίας ἡμῶν , διδάσκει σε Παῦλος ὁ ἀπόστολος λέγων ·
αὐτὸς ἐγενήθη ἡ εἰ ρήνη ἡμῶν , ὁ ποιήσας τὰ ἀμφότερα ἓν καὶ τὸ μεσότοιχον τοῦ φραγ μοῦ διαλύσας , τὴν ἔχθραν ἐν τῇ σαρκί , τὸν νόμον τῶν ἐντολῶν  ἐν  τοῖς δόγμασιν καταργήσας καὶ ἀπαλείψας τὸ καθ ἡμῶν χειρό γραφον τῶν ἁμαρτιῶν , ὃ ἦν ὑπεναντίον ἡμῖν , καὶ αὐτὸ ἦρκεν ἐκ τοῦ μέσου , προσηλώσας αὐτὸ τῷ σταυρῷ , τοῦ ἀπαλεῖψαι οὖν τὰς ἀδικίας καὶ τοῦ ἐξιλάσασθαι τὰς ἀδικίας .
τίνες δέ εἰσιν οἱ τὰς ἀδικίας αὐτῶν ἐξιλασκόμενοι , εἰ μὴ οἱ εἰς τὸ ὄνομα αὐτοῦ πιστεύ οντες καὶ δι ἀγαθοεργίας τὸ πρόσωπον αὐτοῦ ἐξιλασκόμενοι 0 ;
ὅτι δὲ μετὰ τὸ ἐπιστρέψαι τὸν λαὸν ἐκ Βαβυλῶνος τετρακόσια τριάκοντα καὶ τέσσαρα ἔτη γεγένηται ἕως γενέσεως Χριστοῦ , εὐκόλως ἐστὶ νοῆσαι κατὰ τὰ προκείμενα .
ἐπειδὴ γὰρ ἡ πρώτη διαθήκη τοῖς υἱοῖς Ἰσραὴλ μετὰ τετρακόσια τριάκοντα τέσσαρα ἔτη ἐδόθη , ἀναγκαίως ἔδει καὶ τὴν δευτέραν ὁμοίως τῷ αὐτῷ χρόνῳ ὁρίζεσθαι , ἵνα ὑπὸ τοῦ λαοῦ προσδόκιμος γενηθῇ καὶ ὑπὸ τῶν πιστευόντων εὐκόλως ἐπιγνωσθῇ .
καὶ διὰ τοῦτο Γαβριὴλ λέγει ·
καὶ τοῦ χρῖσαι ἅγιον ἁγίων 0 .
ἅγιος δὲ ἁγίων οὐδείς , εἰ μὴ μόνος ὁ υἱὸς τοῦ θεοῦ , ὃς παρὼν καὶ ἐπιδεικνὺς ἑαυτὸν εἶναι τὸν κεχρισ μένον ὑπὸ τοῦ πατρὸς καὶ εἰς τὸν κόσμον ἀπεσταλμένον , ἔφη πρὸς αὐτούς 0 ·
πνεῦμα κυρίου ἐπ ἐμέ , οὗ εἵνεκεν ἔχρισέν με , εὐαγγελίσασ θαι πτωχοῖς ἀπέσταλκέν με , ἰάσασθαι τοὺς συντετριμμένους τῇ καρδίᾳ , κηρύξαι αἰχμαλώτοις ἄφεσιν καὶ τυφλοῖς ἀνάβλεψιν , κηρύξαι ἐνιαυτὸν κυρίου δεκτόν .
ὅσοι οὖν ἐπίστευον τῷ ἐπουρανίῳ ἱερεῖ , ὑπ  αὐτοῦ τοῦ ἱερέως ἐκαθαρίζοντο , καὶ τούτων αἱ ἁμαρτίαι ἀπηλεί φοντο ·
ὅσοι δὲ ἠπίστουν αὐτῷ , ὡς ἄνθρωπον ψιλὸν αὐτὸν ἐξουδενοῦν τες , τούτων αἱ ἁμαρτίαι ὡς ἀναφαίρετοι ἐσφραγίζοντο .
ὅθεν προ ορῶν ὁ ἄγγελος , ὅτι οὐ πάντες μέλλουσι πιστεύειν αὐτῷ , ἔφη ·
τοῦ συντελέσαι ἁμαρτίας καὶ τοῦ σφραγίσαι ἁμαρτίας .
ὅσοι γὰρ ἕως τέλους ἠπείθησαν αὐτῷ , τούτων συνετελέσθησαν αἱ ἁμαρτίαι καὶ ἐσφραγίσθησαν εἰς κρίσιν τηρούμεναι ·
ὅσοι δὲ ἤμελλον πιστεύειν αὐτῷ καὶ ἐξομολογεῖσθαι αὐτῷ ὡς δυναμένῳ ἀφιέναι ἁμαρτίας , τούτων ἀπηλείφοντο αἱ ἁμαρτίαι .
καὶ τοῦ σφραγίσαι ὅρασιν καὶ προφήτην 0 .
ἐπειδὴ γὰρ πλήρωμα νόμου καὶ προφητῶν αὐτὸς παρῆν , ὁ νόμος γὰρ καὶ οἱ προφῆται ἕως Ἰωάννου , ἔδει τὰ ὑπ ἐκείνων λαλούμενα σφραγίζεσθαι , ἵνα ἐν τῇ τοῦ κυρίου παρουσίᾳ πάντα λυθέντα φωτισθῇ καὶ τὰ ἐσφραγισμένα καὶ γνωσθῆναι μὴ δυνάμενα εὐκόλως ἐπιγνωσθῇ , καὶ τὰ πάλαι δεδεμένα νῦν ὑπ αὐτοῦ λυθῇ .
ὡς αὐτὸς ὁ κύριος εἴρηκεν πρὸς τοὺς ἄρχοντας τοῦ λαοῦ , οἳ ἡνίκα εἶδον αὐτὸν δυνάμεις ἐπιτελοῦντα ἐν τῇ ἡμέρᾳ τοῦ σαββάτου καὶ θεραπεύοντα πᾶσαν νόσον καὶ πᾶσαν μαλακίαν ἠγανάκτουν ·
ὁ δὲ πρὸς αὐτοὺς ἔφη ·
ὑποκριταί , ἕκαστος ὑμῶν τὸν βοῦν καὶ τὸν ὄνον λύει ἀπὸ τῆς φάτνης καὶ ἀπαγαγὼν ποτίζει ·
ταύτην δὲ θυγατέρα Ἀβραὰμ οὖσαν , ἣν ἔδησεν ὁ σατανᾶς ἔτη δέκα καὶ ὀκτώ , οὐκ ἔδει λυθῆναι τῇ ἡμέρᾳ τοῦ σαββάτου ;
ὅσους οὖν ὁ σατανᾶς ἔδησεν βροχίσας , τούτους ἐλθὼν ὁ κύριος ἔλυσεν ἐκ τῶν τοῦ θανάτου δεσμῶν , αὐτὸν μὲν τὸν καθ ἡμῶν ἰσχυρὸν δήσας , τὴν δὲ ἀνθρωπότητα ἐλευ θερώσας ·
ὡς καὶ Ἡσαΐας λέγει ·
τότε ἐρεῖ τοῖς ἐν δεσμοῖς ·
ἐξέλθατε , καὶ τοῖς ἐν τῷ σκότει ·
φωτίσθητε .
ὅτι δὲ τὰ πάλαι διὰ νόμου καὶ προφητῶν λελαλημένα πάντα ἦν ἐσφραγισμένα καὶ ἄγνωστα τοῖς ἀνθρώποις ὑπάρχοντα Ἡσαΐας λέγει ·
καὶ δώσουσιν τὸ βιβλίον τὸ ἐσφραγισμένον ἀνθρώπῳ ἐπισταμένῳ γράμματα καὶ ἐροῦσιν αὐτῷ ·
ἀνάγνωθι τοῦτο , καὶ ἐρεῖ ·
οὐ δύναμαι ἀναγνῶναι , ἐσφράγισται γάρ .
ἀναγκαίως 0 ·
ἔδει γὰρ τὰ πάλαι διὰ προφητῶν λελαλημένα τοῖς μὲν ἀπίστοις Φαρισαίοις , οἳ ἐδόκουν τὰ τοῦ νόμου γράμματα γινώσκειν , ἐσφραγίσθαι , τοῖς δὲ πιστεύουσιν τὰ πάντα ἠνεῷχθαι .
τὰ μὲν οὖν πάλαι ἐσφραγισμένα νῦν διὰ τῆς χάριτος τοῦ κυρίου πάντα τοῖς ἁγίοις ἀνέῳγεν ·
αὐτὸς γὰρ ἦν ἡ τελεία σφραγὶς καὶ ἡ κλεὶς ἡ ἐκ Δαυΐδ , ὁ ἀνοίγων καὶ οὐδεὶς κλείει καὶ κλείων καὶ οὐδεὶς ἀνοίγει .
ὡς καὶ Ἰωάννης λέγει ·
καὶ εἶδον ἐπὶ τὴν δεξιὰν τοῦ καθημένου ἐπὶ τὸν θρόνον βιβλίον γεγραμμένον ἔσωθεν καὶ ἔξωθεν , ἐσφραγισμένον σφραγῖσιν ἑπτά .
καὶ εἶδον ἄγγελον κηρύσσοντα ἐν φωνῇ μεγάλῃ ·
τίς ἄξιος ἀνοῖξαι τὸ βιβλίον καὶ λῦσαι τὰς σφραγῖδας αὐτοῦ 0 ;
καὶ οὐδεὶς ἠδύνατο ἐν τῷ οὐρανῷ οὔ τε ἐπὶ τῆς γῆς οὔ τε ὑποκάτω τῆς γῆς ἀνοῖξαι τὸ βιβλίον οὐ δὲ βλέπειν αὐτό ·
καὶ ἔκλαιον πολλοί , ὅτι οὐδεὶς ἄξιος εὑρέθη ἀνοῖξαι τὸ βιβλίον οὔ τε βλέπειν αὐτό .
καὶ εἷς ἐκ τῶν πρεσβυτέρων λέγει μοι ·
μὴ κλαῖε ·
ἰδοὺ ἐνίκησεν ὁ λέων ὁ ἐκ τῆς φυλῆς Ἰούδα , ἡ ῥίζα καὶ τὸ γένος Δαυΐδ , ἀνοῖξαι τὸ βιβλίον καὶ λῦσαι τὰς ἑπτὰ σφραγῖδας αὐτοῦ .
καὶ εἶδον ἐν μέσῳ τοῦ θρόνου καὶ ἐν μέσῳ τῶν πρεσβυτέρων ἀρνίον ἑστηκὸς ἐσφαγμένον , ἔχον κέρατα ἑπτὰ καὶ ὀφθαλμοὺς ἑπτά , ἅ ἐστιν τὰ ἑπτὰ πνεύματα τοῦ θεοῦ τὰ ἀπεσταλμένα εἰς πᾶσαν τὴν γῆν .
καὶ ἦλθεν καὶ ἔλαβεν τὸ βιβλίον ἐκ τῆς δεξιᾶς τοῦ καθημένου ἐπὶ τοῦ θρόνου ·
καὶ ὅτε ἔλαβεν τὸ βιβλίον , τὰ τέσσαρα ζῷα καὶ οἱ εἰκοσιτέσσαρες πρεσβύτεροι ἔπεσον ἐνώπιον τοῦ ἀρνίου , ἔχοντες ἕκαστος κιθάραν καὶ φιάλας χρυσᾶς γεμούσας θυμιαμάτων , ἅ εἰσιν προσευχαὶ τῶν ἁγίων , καὶ ᾄδουσιν ᾠδὴν καινὴν λέγοντες ·
ἄξιος εἶ λαβεῖν τὸ βιβλίον καὶ ἀνοῖξαι τὰς σφραγῖδας αὐτοῦ , ὅτι ἐσφάγης καὶ ἠγόρασας ἡμᾶς τῷ θεῷ ἐν τῷ αἵματί σου ἐκ πάσης φυλῆς καὶ γλώσσης καὶ λαοῦ καὶ ἔθνους καὶ ἐποίησας τῷ θεῷ ἡμῶν βασιλείαν καὶ ἱερεῖς καὶ βασιλεύσουσιν ἐπὶ τῆς γῆς .
ἔλαβεν οὖν τὸ βιβλίον καὶ ἔλυσεν , ἵνα τὰ πάλαι περὶ αὐτοῦ ἀποκρύφως λαλούμενα νῦν μετὰ παρρησίας ἐπὶ τῶν δωμάτων κηρυχθῇ .
καὶ διὰ τοῦτο τῷ μὲν Δανιήλ ἔλεγεν ὁ ἄγγελος ·
σφράγισον τοὺς λόγους τούτους , ὅτι εἰς καιροῦ πέρας ἡ ὅρασις 0 ·
τῷ δὲ Χριστῷ οὐκ ἐλέγετο σφράγισον , ἀλλὰ ·
λῦσον τὰ πάλαι δεδεμένα , ἵνα διὰ τῆς χάριτος αὐτοῦ ἐπιγνῶ μεν ἡμεῖς τὸ θέλημα τοῦ πατρός καὶ πιστεύσωμεν εἰς ὃν ἐκεῖνος ἀπέστειλεν Ἰησοῦν Χριστὸν τὸν κύριον ἡμῶν ἐπὶ τῇ τῶν ἀνθρώπων σωτηρίᾳ .
λέγει γοῦν καὶ ἐπιστρέψει καὶ οἰκοδομηθήσεται πλα τεῖα καὶ τεῖχος .
καὶ ὄντως γεγένηται .
ἐπιστρέψας γὰρ ὁ λαὸς ᾠκο δόμησεν τὴν πόλιν καὶ τὸν ναὸν καὶ τὸ τεῖχος αὐτῆς κύκλῳ .
μετὰ τὰς ἑβδομάδας τὰς ἑξήκοντα δύο ἐκκενωθή σονται οἱ καιροὶ καὶ διαθήσει διαθήκην πολλοῖς ἑβδομὰς μία ·
καὶ ἐν τῷ ἡμίσει τῆς ἑβδομάδος ἀρθήσεται θυσία καὶ σπονδὴ καὶ ἐπὶ τὸ ἱερὸν βδέλυγμα τῶν ἐρημώσεων .
τῶν γὰρ ἑξήκοντα δύο ἑβδομάδων πληρωθεισῶν καὶ Χριστοῦ παραγενομένου καὶ τοῦ εὐαγγελίου ἐν παντὶ τόπῳ κηρυχθέντος ἐκκενωθέντων τῶν καιρῶν μία ἑβδομὰς περι λειφθήσεται ἡ ἐσχάτη , ἐν ᾗ παρέσται Ἠλίας καὶ Ἑνὼχ καὶ ἐν τῷ ἡμίσει αὐτῆς ἀναφανήσεται τὸ βδέλυγμα τῆς ἐρημώσεως ὁ ἀντί χριστος , ἐρήμωσιν τῷ κόσμῳ καταγγέλλων ·
οὗ παραγενομένου ἀρθήσεται θυσία καὶ σπονδὴ ἡ νῦν κατὰ πάντα τόπον ὑπὸ τῶν ἐθνῶν τῷ θεῷ προσφερομένη .
τούτων οὕτως εἰρημένων ἑτέραν πάλιν ὀπτασίαν διηγεῖ ται ἡμῖν ὁ προφήτης ·
οὐδὲν γὰρ ἕτερον ἐμερίμνησεν ὁ μακάριος Δανιήλ , εἰ μὴ ἵνα κατὰ πάντα ἀκριβῶς ἐκδιδαχθεὶς τὰ μέλλοντα καὶ ἡμᾶς πάλιν αὐτὸς διδάσκων φανῇ .
ἐν ἔτει τρίτῳ Κύρου βασιλέως Περσῶν λόγος ἀπεκαλύφθη τῷ Δανιήλ , οὗ τὸ ὄνομα ἐπεκλήθη Βαλτάσαρ , καὶ ἀληθινὸς ὁ λόγος , καὶ δύναμις μεγάλη καὶ σύνεσις ἐδόθη αὐτῷ ἐν τῇ ὀπτασίᾳ 0 .
ἐν ταῖς ἡμέραις ἐκείναις ἐγὼ Δανιήλ ἤμην πενθῶν τρεῖς ἑβδομάδας ἡμερῶν , ἄρτον ἐπιθυμιῶν οὐκ ἔφαγον , καὶ κρέας καὶ οἶνος οὐκ εἰσῆλθεν εἰς τὸ στόμα μου , καὶ ἄλειμμα οὐκ ἠλειψάμην ἕως πληρώσεως τριῶν ἑβδομάδων ἡμερῶν .
ἐν ἡμέρᾳ εἰκοστῇ καὶ τετάρτῃ τοῦ μηνὸς τοῦ πρώτου 0 .
ἐταπεινο φρόνησα , φησίν , εἴκοσι καὶ μίαν ἡμέραν εὐχόμενος τῷ θεῷ τῷ ζῶντι , ἀπαιτῶν παρ αὐτοῦ ἀποκάλυψιν μυστηρίων .
καὶ δὴ εἰσακούσας ὁ πατὴρ ἀπέστειλεν λόγον ἴδιον , ἐνδεικνύμενος τὸ μέλλον ἀποβῆναι δι  αὐτοῦ , καὶ δὴ ἐγένετο παρὰ τὸν ποταμὸν τὸν μέγαν ·
ἔδει γὰρ ἐκεῖ τὸν παῖδα δείκνυσθαι , ὅπου καὶ ἁμαρτίας ἀφίειν ἔμελλεν .
καὶ ἦρα , φησίν , τοὺς ὀφθαλμούς μου καὶ εἶδον , καὶ ἰδοὺ ἀνὴρ εἷς ἐνδεδυμένος βαδδίν 0 .
ἐν μὲν οὖν τῇ πρώτῃ ὀπτασίᾳ φησίν ·
ἰδού , ἄγγελος Γαβριὴλ πετόμενος , ἐνταῦθα δὲ οὐχ οὕτως , ἀλλ αὐτὸν τὸν κύριον ὁρᾷ , οὔπω μὲν τελείως ἄνθρωπον , ἐν δὲ σχήματι ἀνθρώπου φαινό μενον καθὼς λέγει καὶ ἰδοὺ ἀνὴρ εἷς ἐνδεδυμένος βαδδίν 0 .
τὸ γὰρ ποικίλον τῆς κλήσεως τῶν χαρισμάτων ἐνδεδυμένος ὁ Χριστὸς ποικίλον χιτῶνα μυστηρίων ἐπεδείκνυεν ·
ὅτι ἐκ διαφόρων χρωμάτων ἦν κατηρτισμένος ὁ ἱερατικὸς χιτὼν εἰς ἔνδειξιν τῶν ποικίλων ἐθνῶν τὴν παρουσίαν Χριστοῦ προσδεχομένων , ἵνα ποικίλοις χαρίσμασιν καταρτισθῆναι δυνηθῶμεν .
καὶ ἡ ὀσφὺς αὐτοῦ περιεζωσμένη ἐν χρυσίῳ Ὠφάζ 0 .
τὸ δὲ Ὠφὰζ χρυσίον καθαρὸν σημαίνει ἐκ τῆς ἑβραΐδος εἰς τὴν ἑλληνίδα μετατιθέμενον .
καθαρὰν οὖν ἦν περιεζωσμένος περὶ τὴν ὀσφὺν αὐτοῦ ζώνην ·
πάντας γὰρ ἡμᾶς ἤμελλεν ὁ λόγος περὶ τὸ ἑαυτοῦ σῶμα τῇ ἰδίᾳ ἀγάπῃ , ὡς ζώνην σφίγξας , βαστάζειν ·
τὸ γὰρ σῶμα  αὐτοῦ  τὸ τέλειον αὐτὸς ἦν , ἡμεῖς δὲ αὐτοῦ μέλη , ὡς ἐν τελείῳ σώματι ἡνωμένοι καὶ ὑπ αὐτοῦ τοῦ λόγου βασταζόμενοι 0 1 .
καὶ τὸ σῶμα αὐτοῦ ὡς Θαρσείς 0 .
θαρσεὶς δὲ ἑρμηνεύεται Αἰθίοπες ·
τὸ γὰρ δυσεπί γνωστον αὐτοῦ ἤδη ὁ προφήτης προκατήγγειλεν , ὡς μελλήσει ὁ λόγος ἔνσαρκος ἐν κόσμῳ φανεὶς δύσγνωστος ἔσεσθαι πολλοῖς .
καὶ τὸ πρόσωπον αὐτοῦ ὡς ἡ ἀστραπὴ καὶ οἱ ὀφθαλμοὶ αὐτοῦ ὡσεὶ λαμ πάδες πυρός 0 1 .
ἔδει γὰρ τὸ πυρῶδες καὶ τὸ κριτικὸν τοῦ λόγου προσημαίνεσθαι , ἵνα τοῖς μὲν ἀσεβέσιν δικαίως τὸ πῦρ ἐπενέγκας τούτους καταφλέξῃ , τοῖς δὲ δικαίοις καὶ εἰς αὐτὸν ἠλπικόσιν τὴν αἰώνιον ἀθανασίαν παράσχῃ .
προσέθηκεν δὲ λέγων , καὶ οἱ βραχίονες αὐτοῦ καὶ οἱ πόδες ὅμοιοι χαλκῷ στίλβοντι , ἵνα τὴν πρώτην τῶν πατέρων κλῆσιν καὶ τὴν δευτέραν τὴν ἐξ ἐθνῶν ὁμοίαν σημάνῃ 0 ·
ἔσονται γὰρ τὰ ἔσχατα ὡς τὰ πρῶτα , θήσω γάρ , λέγει , τοὺς ἄρχοντάς σου ὡς τὸ ἀπ ἀρχῆς καὶ τοὺς ἡγουμένους σου ὡς τὸ πρότερον 0 1 .
καὶ ἡ φωνὴ αὐτοῦ ὡς φωνὴ ὄχλου πολλοῦ 0 .
πάντες γὰρ σήμερον οἱ εἰς αὐτὸν πιστεύοντες τὰ λόγια Χριστοῦ φθεγγόμεθα ὡς διὰ στόματος αὐτοῦ λαλοῦντες τὰ ὑπ αὐτοῦ προστεταγμένα .
καὶ εἶδον ἐγὼ Δανιήλ μόνος τὴν ὀπτασίαν .
τοῖς γὰρ ἁγίοις καὶ φοβουμένοις αὐτόν , αὐτοῖς μόνοις ἑαυτὸν ἀποκαλύπτει .
εἰ γάρ τις δοκεῖ νῦν καὶ ἐν ἐκκλησίᾳ πολιτεύεσθαι , φόβον δὲ θεοῦ μὴ ἔχει , οὐδὲν τοῦτον ὠφελεῖ ἡ πρὸς τοὺς ἁγίους σύνοδος , τὴν δύναμιν τοῦ πνεύματος ἐν ἑαυτῷ μὴ κεκτημένος .
καὶ γὰρ τότε πολλοὶ μὲν ἦσαν οἱ μετὰ Δανιήλ ἑστῶτες , ἀλλ  οὐκ εἶδαν τὴν ὀπτασίαν , οὐ γὰρ ἦσαν ἄξιοι , ἀλλ  ἔκστασις μεγάλη ἐπέπεσεν ἐπ  αὐτοὺς καὶ ἔφυγον ἐν φόβῳ .
κ ἀγώ , φησίν , ὑπελείφθην μόνος καὶ πίπτω ἐπὶ πρόσωπόν μου ἐπὶ τὴν γῆν , καὶ ἰδοὺ ὡς χεὶρ ἀνθρώπου ἥψατό μου .
χείρ , φησίν , ἀνθρώπου , οὔπω ἄνθρωπος , ἀλλὰ τὸ μέλλον τῆς οἰκονομίας διὰ τῆς χειρὸς σημαίνων 0 .
καὶ ἀνέστησέν με ἐπὶ τὰ γόνατά μου καὶ εἶπέν μοι ·
δανιήλ , ἀνὴρ ἐπιθυμιῶν , σύνες ἐν τοῖς λόγοις , οἷς ἐγὼ λαλῶ πρὸς σέ ·